Diari Oficial de la Generalitat Valenciana


Sumari del DOGV 6146, del 17-11-2009 (2009/13285)

ORDRE de 12 de novembre de 2009, de la Conselleria de Benestar Social, per la qual es regulen les bases generals per a les convocatòries públiques de concerts per a places assistencials en determinats centres de protecció de menors d'atenció diürna, i s'efectua convocatòria pública per al període 2009-2013.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6146

Data del DOGV
:   17-11-2009

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2009/13052


Data del document
:   12-11-2009

Organisme emissor
:   Conselleria de Benestar Social

Tipus de document
:   Ordre

Descriptors 

:   * ajuda pública
    * reinserció social
    * suport econòmic
    * administració local
    * servei social
    * delinqüència juvenil
    * jurisdicció de menors
    * societat sense fins de lucre

ORDRE de 12 de novembre de 2009, de la Conselleria de Benestar Social, per la qual es regulen les bases generals per a les convocatòries públiques de concerts per a places assistencials en determinats centres de protecció de menors d'atenció diürna, i s'efectua convocatòria pública per al període 2009-2013. [2009/13876]
Els centres d'atenció diürna de menors constituïxen un recurs de suport per al menor, a fi de previndre situacions d'inadaptació social i són recomanables per a menors que necessiten un suport a la socialització en el seu medi.
Així estan conceptuats en la Llei 12/2008, de 3 de juliol, de la Generalitat, de Protecció Integral de la Infància i l'Adolescència de la Comunitat Valenciana, com a recurs preventiu en les actuacions dels equips municipals de servicis socials i com a mesura de suport familiar en situacions de risc. Així mateix, les condicions materials dels centres de dia estan regulades en l'Ordre de 19 de juny de 2003, de la Conselleria de Benestar Social.
Per la seua banda la Llei 5/1997, de 25 de juny, de la Generalitat Valenciana, per la qual es regula el Sistema de Servicis Socials en l'àmbit de la Comunitat Valenciana, en l'article 53, i el Reglament aprovat per Decret 51/1999, de 30 de març, del Govern Valencià, establixen les bases del règim de concerts dels centres d'iniciativa social de titularitat privada que ha de realitzar l'administració de la Generalitat valenciana. I en la disposició final primera d'esta norma s'assenyala que els concerts seran objecte de convocatòria pública mitjançant una ordre de la conselleria que posseïsca les competències en les matèries objecte d'eixe decret. Així mateix, l'article 13 del Reglament establix que serà eixa mateixa Conselleria la que aprovarà les oportunes bases de les convocatòries públiques de concerts per a places assistencials.
En este marc s'han realitzat ja dos convocatòries públiques, una primera per al període 2002-2005, i una segona per al període 2006-2009. Estant previst que el 30 de novembre de 2009 finalitzen els concerts vigents, i vista la conveniència de continuar amb esta forma de relació jurídica amb les entitats privades titulars dels centres de protecció de menors, es va a realitzar una nova convocatòria pública específica per al període 2009-2013.
En virtut del que s'ha exposat, i fent ús de les facultats que em conferixen l'article 28 de la Llei 5/1983, de 30 de desembre, del Consell; l'article 47.11 del text refós de la Llei d'Hisenda Pública de la Generalitat Valenciana, aprovat per Decret Legislatiu de 26 de juny de 1991, i el Decret 141/2009, de 18 de setembre, del Consell, pel qual s'aprova el Reglament Orgànic i Funcional de la Conselleria de Benestar Social,
ORDENE
Article 1. Objecte
És objecte de la present ordre:
1. Establir les bases generals que regiran la convocatòria de concerts per als exercicis 2009-2013 per a places en determinats centres de protecció de menors d'atenció diürna, de titularitat privada, que es detallen en l'annex I.
2. Convocar per al període 2009-2013, amb atenció a les referides bases, concerts de places per als centres de protecció de menors d'atenció diürna.
Article 2. Presentació de sol·licituds
El termini de presentació de sol·licituds de la present convocatòria serà de cinc dies naturals, a comptar de l'endemà de la seua publicació en el Diari Oficial de la Comunitat Valenciana.
Article 3. Finançament
1. A l'efecte de la present convocatòria, i d'acord amb les bases generals que regiran estos concerts, s'establixen en l'annex II les ràtios de personal que es financen, l'import total d'eixe finançament i l'import de despeses generals de funcionament del centre i atenció al menor, segons tipologia de centre, el mínim i màxim de nombre de places de les quals estan determinats en este mateix annex II. Els esmentats imports no estaran subjectes a revisió durant la vigència del present concert.
La quantitat resultant de la suma dels anteriors imports donarà lloc al mòdul cost menor/dia/plaça, que multiplicat pel nombre de menors atesos i nombre de dies a l'any que el centre de dia estiga obert, serà l'import del concert.
Respecte a les places d'atenció diürna concertades no ocupades, l'import total concertat serà minorat en la quantitat resultant d'aplicar el 10% del mòdul total menor/dia/plaça determinat, al nombre de places vacants no ocupades en l'exercici, sempre que estes superen el 5% de l'ocupació màxima prevista. La minoració es realitzarà en el mes de febrer de cada exercici, respecte a les places no ocupades de l'exercici anterior.
2. El pagament dels concerts de places s'efectuarà d'acord amb el règim excepcional que es preveja en les lleis anuals de pressupostos de la Generalitat valenciana per al pagament dels servicis socials especialitzats o, en absència d'este, basant-se en el règim general previst en la normativa d'Hisenda Pública de la Generalitat, fixat en els termes següents: un 40% de l'import podrà lliurar-se immediatament una vegada concedit; un 20% s'abonarà després de l'aportació i comprovació de la documentació justificativa de l'efectiva i correcta aplicació de la suma lliurada a l'actuació objecte de l'ajuda, i la resta s'abonarà una vegada es justifique pel beneficiari el compliment del que s'haja convingut.
En l'exercici 2009, la subvenció es farà efectiva, d'acord amb el que disposa l'article 34.1.c de la Llei 17/2008, de 29 de desembre, de Pressupostos de la Generalitat per a 2009, de la manera següent: el 60% de l'import de la subvenció es lliurarà immediatament una vegada concedida esta; el 40% restant es lliurarà després de l'aportació i comprovació de la documentació justificativa de l'efectiva i correcta aplicació del 75%, almenys, de l'import inicialment anticipat.
Article 4. Garanties
1. D'acord amb el que s'establix en les bases generals que regixen les convocatòries públiques de concerts per a places assistencials en centres residencials de protecció de menors, s'establix com a garantia provisional per als participants en la present convocatòria la quantia de cent cinquanta euros (150,00 €).
2. De conformitat amb les mencionades bases, els titulars de centres que hagen sigut adjudicataris hauran de constituir una garantia definitiva per un import equivalent al 0,1% del total del finançament públic previst per a la totalitat del període de vigència del concert.
DISPOSICIONS ADDICIONALS
Primera
Siga quina siga la data d'inici d'efectes de cada concert, tots aquells que siguen subscrits a l'empara de la present convocatòria finalitzaran el 30 de novembre de 2013, sense perjudici de la seua possible renovació de conformitat amb el Reglament que regula les normes a què han de sotmetre's els concerts a realitzar per l'administració de la Generalitat amb els centres d'iniciativa social de titularitat privada, aprovat pel Decret 51/1999, de 30 de març, del Govern Valencià.
Segona
Tots els concerts hauran de fer expressa menció de l'import màxim que abonarà la Conselleria de Benestar Social en cada una de les seues anualitats i en la totalitat del període concertat.
Tercera
Atesa la finalitat de la present convocatòria, destinada a la concertació de places d'atenció diürna, i la necessitat de disposar d'estes com a recurs de suport per a l'atenció de menors, a fi de previndre situacions d'inadaptació social i per a menors que necessiten un suport a la socialització en el seu propi medi, es declara de caràcter urgent la tramitació dels expedients, als efectes previstos en l'article 96 de la Llei 30/2007, de 30 d'octubre, de Contractes del Sector Públic. A estos efectes, el termini d'execució dels concerts serà l'endemà de la formalització de la garantia definitiva.
DISPOSICIONS FINALS
Primera
El pressupost que s'estima per a l'eficàcia de la present convocatòria és de 70.298.237,80 euros, a càrrec de l'aplicació 02.99.22.772.54.5 o equivalent, de Família i Adopcions, línia de subvenció codi T1327, de l'exercici 2009 o els seus equivalents en anualitats successives, d'acord amb les quanties següents: anualitat 2009, 266.761,20 euros; anualitat 2010, 3.291.763,45 euros; anualitat 2011, 3.329.526,35 euros; anualitat 2012, 3.376.115,76 euros, i anualitat 2013, 3.138.367,04 euros.
Tot això condicionat a l'aprovació de les corresponents dotacions en els pressupostos per a eixos exercicis pressupostaris.
Segona
S'autoritza la Secretaria Autonòmica de Família i Coordinació Social, la Sotssecretaria de Benestar Social i la Direcció General de Família perquè elaboren les instruccions de desenvolupament d'esta ordre.
Tercera
La present ordre entrarà en vigor l'endemà de la seua publicació en el Diari Oficial de la Comunitat Valenciana.
Quarta
De conformitat amb els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, contra les bases de la present convocatòria podrà interposar-se potestativament recurs de reposició davant el mateix òrgan que l'ha dictat, en el termini d'un mes a comptar des de l'endemà de la seua publicació, o bé podrà interposar-se directament recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos a comptar des de l'endemà de la seua publicació, de conformitat amb el que es disposa en els articles 10 i 46 de la Llei 29/1998, de 13 de juliol, reguladora de la Jurisdicció Contenciosa Administrativa, sense perjudici que puga interposar-se qualsevol altre que s'estime pertinent.
València, 12 de novembre de 2009
La consellera de Benestar Social,
ANGÉLICA SUCH RONDA
ANNEX I
Bases generals de les convocatòries de concerts per a places en determinats centres de protecció de menors d'atenció diürna
TÍTOL I
Disposicions generals
Primera. Àmbit
Les presents bases seran aplicables per als concerts de places que se celebren entre l'administració de la Generalitat i les entitats privades titulars de centres de protecció de menors d'atenció diürna, els centres de les quals estiguen autoritzats d'acord amb el que establix el Reglament que regula les normes a què han de sotmetre's els concerts a realitzar per l'administració de la Generalitat valenciana amb els centres d'iniciativa social de titularitat privada, aprovat pel Decret 51/1999, de 30 de març, del Govern Valencià, que estiguen situats en el territori de la Comunitat Valenciana.
Segona. Objecte
L'objecte d'estos concerts és concertar determinades places en centres de protecció de menors d'atenció diürna, com a recurs preventiu en les actuacions dels equips municipals de servicis socials i com a mesura de suport familiar en situacions de risc.
Estes places corresponen a la tipologia de recursos d'atenció diürna següent:
- Centres de dia de suport convivencial i educatiu.
- Centres de dia d'inserció sociolaboral.
Tercera. Durada
Els concerts tindran un caràcter plurianual i la durada d'estos es determinarà per mitjà de convocatòria pública, que no podrà excedir quatre anys, sense perjudici de la seua possible renovació.
Quarta. Finançament
1. El finançament dels concerts regulats en la present ordre es consignarà durant el seu període de vigència en els Pressupostos de la Generalitat a càrrec del programa corresponent a Família i Adopcions, per mitjà d'una línia de subvenció en el capítol IV de l'esmentat programa, i d'acord amb el que establix l'article 47 del text refós de la Llei d'Hisenda Pública de la Generalitat Valenciana, deurà donar-se publicitat als crèdits que financen els referits concerts.
2. En les corresponents convocatòries públiques es determinaran de forma expressa els mòduls econòmics que seran abonats als titulars dels centres a càrrec del pressupost de la Generalitat, i es distingirà entre una quantitat en concepte de personal i una quantitat en concepte de despeses generals de funcionament del centre i atenció al menor, per cada tipus de centre i per plaça assistencial ocupada. També hauran de concretar la fórmula aplicable a les places concertades no ocupades.
2.1. L'import en concepte de personal serà fix per tipus de centre que es determine en la corresponent convocatòria, on s'especificaran les ràtios de personal que es finançaran.
El personal de les esmentades ràtios, a excepció del personal educador i de direcció, podrà substituir-se per contractacions externes, i també per altres figures professionals degudament contractades que presten funcions en el centre inherents a l'activitat del mateix.
En el cas que la quantitat de personal que es finance, segons la tipologia del centre, no fóra justificada degudament, es procedirà a retraure el seu import, sense perjudici que es considere causa d'incompliment del concert.
2.2. L'import en concepte de despeses generals de funcionament del centre i d'atenció al menor estarà en funció del nombre de places i dies de l'any que el centre estiga obert, i també en funció que es preste o no es preste el servici de menjador.
2.3. La quantitat que ha d'aportar la Generalitat en concepte de finançament d'estos servicis serà l'import resultant de sumar la quantitat en concepte de personal que es finança per tipus de recurs més el producte obtingut de la multiplicació de l'import de despeses de funcionament i atenció al menor pel nombre de menors atesos i pel nombre de dies a l'any de funcionament del centre que es concerten.
La quantitat resultant de l'anterior operació donarà lloc al mòdul cost menor/dia/plaça, que multiplicat pel nombre de menors atesos i nombre de dies a l'any de funcionament del centre serà l'import del concert.
Tal finançament correspon al 100% del cost del servici, atesa la gratuïtat d'este per tractar-se d'usuaris del Sistema Públic de Protecció i Inserció de Menors.
3. Els preus que s'establisquen en els concerts, tant per a places ocupades com per a cada plaça no ocupada, comprenen tots els conceptes que la Conselleria de Benestar Social deu abonar per cada plaça concertada, entenent-se inclòs l'IVA i qualsevol altre tribut.
Cinquena. Sol·licitants i requisits
D'acord amb el que establix l'article 53 de la Llei 5/1997, de 25 de juny, de la Generalitat Valenciana, per la qual es regula el Sistema de Servicis Socials en l'àmbit de la Comunitat Valenciana, i el Decret 51/1999, de 30 de març, del Govern Valencià, pel qual s'aprova el reglament que regula les normes a què han de sotmetre's els concerts que haja de realitzar l'administració de la Generalitat valenciana amb els centres d'iniciativa social de titularitat privada, podran sol·licitar la subscripció de concerts amb la Generalitat aquelles persones físiques o jurídiques de caràcter privat sense ànim de lucre, titulars de centres de protecció de menors d'atenció diürna, que complisquen, almenys, les condicions següents:
a) Estar legalment constituïda i inscrita en el Registre General de Titulars d'Activitats, de Servicis i Centres d'Acció Social de la Comunitat Valenciana.
b) Estar el centre autoritzat, d'acord amb el que establix la Llei 5/1997, de 25 de juny, de la Generalitat Valenciana, per la qual es regula el Sistema de Servicis Socials en l'àmbit de la Comunitat Valenciana; en el Decret 91/2002, de 30 de maig, del Govern Valencià, sobre Registre dels Titulars d'Activitats d'Acció Social, i de Registre i Autorització de Funcionament dels Servicis i Centres d'Acció Social, a la Comunitat Valenciana, i en l'Ordre de 19 de juny de 2003, de la Conselleria de Benestar Social, per la qual es regula la tipologia i condicions materials i de funcionament dels centres de protecció de menors en la Comunitat Valenciana.
c) Garantir la qualitat adequada en la prestació dels servicis propis del concert.
d) Disposar de personal amb la titulació exigida en l'Ordre de 19 de juny de 2003, de la Conselleria de Benestar Social. No obstant este requisit no s'exigirà respecte al personal educador que estiga prestant les seues funcions amb caràcter previ a la formalització del concert.
e) Acreditar el règim de propietat, lloguer o cessió respecte al centre.
f) No trobar-se sotmesos en cap de les circumstàncies objecte de prohibició de contractar amb les administracions públiques, contingudes en l'article 49 de la Llei 30/2007, de 30 d'octubre, de Contractes del Sector Públic. I també estar al corrent de les obligacions tributàries i de Seguretat Social.
TÍTOL II
Procediment
CAPÍTOL I
Iniciació del procediment
Sisena. Iniciació
El procediment s'iniciarà per sol·licitud de la persona física o jurídica interessada i s'ajustarà al que establix la present ordre i, amb caràcter general, en la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, i en el títol III del Decret 51/1999, de 30 de març, del Govern Valencià, pel qual s'aprova el reglament que regula les normes a què han de sotmetre's els concerts que haja de realitzar l'administració de la Generalitat valenciana amb els centres d'iniciativa social de titularitat privada.
Setena. Sol·licitud
1. La sol·licitud s'efectuarà per mitjà de model que figura en l'annex III de la present ordre, degudament formalitzada i subscrita per qui posseïsca la representació de l'entitat titular del centre objecte del concert, representació que ha de ser acreditada documentalment.
2. Es presentarà una sol·licitud per centre.
Huitena. Documentació
1. A la corresponent sol·licitud, en la qual haurà de constar la tipologia i el nombre de places oferides pel centre, s'acompanyarà la documentació següent:
a) CIF de l'entitat sol·licitant.
b) Projecte global del centre, que serà el document que acreditarà el requisit de qualitat adequada en la prestació dels servicis propis del concert. El projecte global del centre haurà d'estar adequat a l'Ordre de 17 de gener de 2008, de la Conselleria de Benestar Social, per la qual es regula l'organització i funcionament dels centres de protecció de menors i l'acolliment residencial i d'estada de dia de menors en la Comunitat Valenciana.
Només serà necessari adjuntar a la sol·licitud el projecte global del centre en el cas que este no haguera sigut presentat amb anterioritat en la Conselleria de Benestar Social, després d'haver sigut adaptat a l'esmentada ordre.
c) Memòria acreditativa de l'experiència de l'entitat que descriga el funcionament i actuació del centre amb què es pretén concertar, i l'experiència dels professionals que formen part de la plantilla d'este.
d) Relació en què conste la plantilla de treballador amb què compta el centre, en la qual figure els noms i cognoms d'estos, la seua titulació, les funcions que realitzen i la seua relació laboral amb el titular, i també el nombre d'hores de dedicació. Esta relació s'emplenarà en l'apartat D de la sol·licitud de concert.
e) Si és el cas, certificats previstos en la base quinze, amb relació als criteris de valoració.
f) Escriptura de propietat, contracte de lloguer o de cessió del centre. En aquells casos de centres respecte dels quals s'haja formalitzat concert en una convocatòria immediatament anterior, i no existisca canvi de situació, es presentarà una declaració jurada del representant de l'entitat titular del centre sobre esta circumstància.
Així mateix i en tots els casos de lloguer o cessió, document que acredite que es disposa d'autorització del propietari del local o immoble per a dedicar-lo al fi previst en el concert durant el període de vigència.
g) Declaració jurada de no estar sotmés en cap dels supòsits de prohibició per a contractar amb l'administració. Esta declaració es conté en la sol·licitud de concert en un apartat específic que haurà de subscriure el representant de l'entitat.
h) Certificats que acrediten estar al corrent en el compliment de les obligacions tributàries i de la Seguretat Social, en la forma establida en la normativa vigent.
i) Garantia provisional en la quantia i forma prevista en estes bases generals i en la corresponent convocatòria.
j) La fitxa de manteniment de tercers, segons model que s'hi adjunta com a annex IV, que servirà per a acreditar la titularitat del compte bancari a través de la qual el beneficiari desitja percebre els pagaments establits en el concert.
2. La documentació referida en l'apartat anterior, quan siga comuna a diverses sol·licituds presentades per una mateixa entitat, serà suficient d'adjuntar-la en una d'estes.
Novena. Lloc de presentació de la sol·licitud
1. Les sol·licituds es presentaran, junt amb la documentació requerida en l'article anterior, en el registre corresponent de les direccions territorials de la Conselleria de Benestar Social on estiga ubicat el centre, sense perjudici del que establix l'article 38.4 de la Llei 30/1992, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.
2. Els models de sol·licitud es trobaran a disposició dels sol·licitants en les direccions territorials de la Conselleria de Benestar Social i en les oficines PROP de la Generalitat.
Deu. Termini de presentació de la sol·licitud
El termini de presentació de sol·licituds serà el que fixen les corresponents convocatòries per al concert de places de centres de protecció de menors d'atenció diürna.
Onze. Esmena de la sol·licitud
Si la sol·licitud no reunix els requisits exigits o no s'acompanya tota la documentació prevista, es requerirà a l'interessat perquè en el termini de 10 dies esmene la falta o acompanye els documents necessaris, amb indicació que si així no ho fera se'l tindrà per desistit de la seua petició, prèvia resolució que haurà de ser dictada en els termes que preveu l'article 42 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.
CAPÍTOL II
Ordenació i instrucció del procediment
Dotze. Verificació de la sol·licitud
S'instruirà l'expedient pel departament corresponent de la direcció territorial de Benestar Social, que verificarà la sol·licitud, i podrà realitzar d'ofici les actuacions que considere necessàries per a la determinació i comprovació de les dades en virtut de les quals s'ha d'aprovar o rebutjar el concert, i cal que s'observe en tot moment la deguda cautela per a la salvaguarda del principi de confidencialitat exigible.
Tretze. Estudi de l'expedient
1. Completat l'expedient, serà estudiat per la direcció territorial de Benestar Social que elaborarà les plantilles tècniques d'estudi que seran remeses pel director o directora territorial, junt amb l'expedient, a la Direcció General de Família en el termini màxim d'un mes a comptar des de la data d'acabament del termini de presentació de sol·licituds.
2. Junt amb les plantilles tècniques d'estudi, la direcció territorial, per la seua condició d'òrgan instructor, també remetrà un informe en què conste que de la informació que es troba en el seu poder es desprén que els beneficiaris complixen tots els requisits necessaris per a accedir a les ajudes, conforme disposa l'article 16, apartat 1.B, punt b, de l'Acord de 27 de juny de 2008, del Consell, pel qual es determinen els extrems addicionals que la Intervenció ha de comprovar en l'exercici de la fiscalització de la despesa.
Catorze. Comissió d'Avaluació
1. Les sol·licituds seran avaluades per una comissió d'avaluació d'àmbit autonòmic, d'acord amb els criteris de selecció determinats en l'article següent.
2. Esta comissió estarà composta per:
a) El director o directora general de Família, o persona en qui delegue, que actuarà com a president.
b) El cap o la cap d'Àrea de Família, de la Direcció General de Família.
c) El cap o la cap del Servici de Protecció i Inserció de Menors, de la Direcció General de Família.
d) Un tècnic o tècnica del Servici de Protecció i Inserció de Menors, de la Direcció General de Família, que actuarà com a secretari o secretària.
e) Un representant o una representant de cada una de les direccions territorials de la Conselleria de Benestar Social, designats per cada director o directora territorial de Benestar Social.
3. A l'esmentada comissió podran assistir en qualitat d'assessors tres representants, un per província, de la Comissió Mixta d'Entitats Titulars de Centres Privats del Sector del Menor, tres representants de la Federació Valenciana de Municipis i Províncies, i també els tècnics que s'estime convenient. Seran convocats expressament i assistiran amb veu i sense vot.
4. Serà esta comissió la que, als efectes del concert, determine el nombre de places que es compon cada centre de dia, les activitats que s'hi realitzen, i també el nombre de dies en funcionament d'estos.
Quinze. Criteris de valoració
1. Els criteris a tindre en compte en el procés de valoració de les sol·licituds presentades seran els següents:
a) Nivell de coordinació del recurs de centre de dia amb el seu entorn social i institucional, prioritàriament amb l'equip municipal de servicis socials d'ubicació del centre. La valoració d'este criteri serà com a màxim de 5 punts.
Este criteri es valorarà amb 2,50 punts si l'entitat aporta certificat de l'ajuntament del municipi on estiga ubicat el centre, acreditatiu d'este extrem, i també amb 0,50 punts per cada certificat acreditatiu d'altres entitats locals o institucions col·laboradores, amb un màxim de 2,50 punts per este concepte.
b) Experiència de l'entitat titular del centre, a raó de 0,50 punts per any complet de relació anterior amb les administracions públiques, en l'àmbit de l'atenció a la protecció a la infància. Es prendrà com a data límit la de la publicació en el Diari Oficial de la Comunitat Valenciana de l'ordre de convocatòria. L'entitat presentarà certificat que acredite el temps de relació en l'esmentat àmbit, amb qualsevol altra administració que no siga la Conselleria de Benestar Social. La valoració d'este criteri serà com a màxim de 5 punts.
c) Experiència de funcionament del centre durant la vigència d'anteriors concerts. Es valorarà que el centre haja formalitzat concerts amb la Conselleria de Benestar Social en anys anteriors, en l'àmbit de l'atenció a la protecció a la infància, a raó de 8 punts per cada anualitat o fracció d'esta que comprenga el concert. La valoració d'este criteri serà com a màxim de 30 punts.
d) Millora en el nombre del personal exigit en l'ordre de convocatòria, amb una valoració màxima de 10 punts. Este extrem es relacionarà en l'apartat corresponent inclòs en el model de la sol·licitud.
Es valorarà a raó de 0,20 punts per cada 25% de jornada que supose una millora de personal amb contracte laboral o prestació de servicis. Només es valoraran com a millores aquelles que estiguen expressament indicades per l'entitat sol·licitant en la documentació presentada.
2. La ponderació dels distints criteris es realitzarà sobre un màxim de 50 punts, i no es computarà com a criteri de valoració els mínims exigits per a participar en la convocatòria.
Només s'adjudicaran concerts a les sol·licituds que hagen obtingut una puntuació mínima de 25 punts. L'import del concert en cada cas es determinarà tenint en compte el que es disposa en estes bases i en la convocatòria.
3. La Conselleria de Benestar Social podrà requerir a l'entitat sol·licitant qualsevol document que acredite la informació necessària per a realitzar la valoració.
CAPÍTOL III
Finalització del procediment
Setze. Proposta
1. La Comissió d'Avaluació remetrà al titular de la Conselleria de Benestar Social una proposta d'adjudicació o denegació dels concerts en un termini màxim de dos mesos a comptar de la finalització del termini de presentació de sol·licituds. En la mencionada proposta haurà de figurar el nombre de places a concertar i que hauran de quedar a disposició de la Conselleria de Benestar Social a partir del moment en què es formalitze el corresponent concert.
2. Respecte als que vagen a resultar adjudicataris, haurà d'observar-se el que disposa l'apartat 1.f de la base huitena, respecte a l'acreditació de trobar-se al corrent del compliment de les obligacions tributàries i amb la Seguretat Social imposades per les disposicions vigents.
Dèsset. Adjudicació o denegació
1. El titular de la Conselleria de Benestar Social, dins les disponibilitats pressupostàries, dictarà, en un termini màxim de sis mesos des de la finalització del termini de presentació de sol·licituds, acte administratiu pel qual s'adjudique o denegue la realització dels concerts.
2. En tot cas, aquelles sol·licituds que no hagueren rebut notificació expressa en el termini indicat en el primer paràgraf d'este article hauran d'entendre's desestimades, d'acord amb el que establix l'article 44.1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, i l'article 55 de la Llei 9/2001, de 27 de desembre, de Mesures Fiscals, de Gestió Administrativa i Financera i d'Organització de la Generalitat Valenciana.
Díhuit. Recursos
Les resolucions d'adjudicació o denegació dels concerts posen fi a la via administrativa, i contra estes, de conformitat amb els articles 116 i 117 e la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per Llei 4/1999, de 13 de gener, es podrà interposar potestativament recurs de reposició davant el mateix òrgan que el va dictar en el termini d'un mes comptat des de l'endemà de la seua notificació, o tres mesos comptats a partir de l'endemà del transcurs del termini emprat per a notificar la resolució si fóra presumpte, o bé directament podrà interposar-se recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos comptats des de l'endemà de la seua notificació, o sis mesos a partir de l'endemà del transcurs del termini per a notificar la resolució, de conformitat amb el que disposen els articles 10, 46 i següents de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjudici que puga interposar-se qualsevol altre que s'estime pertinent.
CAPÍTOL IV
Formalització dels concerts
Dènou. Formalització
1. Els concerts es formalitzaran en document administratiu dins el termini de 30 dies a comptar des de l'endemà de la notificació de l'adjudicació, i el dit document constituirà títol suficient per a accedir a qualsevol registre públic i, no obstant això, es podrà elevar a escriptura pública quan el sol·licite el titular del centre concertat, i anirà a càrrec seu les despeses derivades del seu atorgament.
2. En el referit document haurà de constar de forma expressa els drets i obligacions de les parts, nombre i tipologia de les places concertades, la seua durada, finançament per part de la Generalitat, forma de pagament, possibilitat de renovació i causes d'extinció d'este.
3. Es formalitzarà un concert per centre.
Vint. Garantia definitiva
1. Prèviament a la formalització del concert, i en el termini de 15 dies hàbils comptats des de la notificació efectiva de l'adjudicació, el titular del centre concertat haurà de constituir una garantia definitiva per l'import que s'establisca en la corresponent convocatòria pública.
2. L'esmentada garantia podrà constituir-se en metàl·lic, aval bancari, garantia real immobiliària o pòlissa d'assegurament subscrita amb qualsevol entitat degudament reconeguda. En el cas d'aval bancari, este haurà de constituir-se amb caràcter solidari o amb renúncia expressa al benefici d'excussió previst en l'article 1830 del Codi Civil.
3. Per a la constitució i tramitació de les garanties, caldrà ajustar-se al que disposa la Llei 30/2007, de 30 d'octubre, de Contractes del Sector Públic: en el Reial Decret 1098/2001, de 12 d'octubre, pel qual s'aprova el Reglament General de la Llei de Contractes de les Administracions Públiques, i en l'Ordre de 14 de febrer de 1986, de la Conselleria d'Economia i Hisenda, per la qual es regula el procediment de constitució i devolució de fiances.
4. Siga quina siga la forma triada per a formalitzar la garantia, esta haurà de depositar-se en els serveis territorials de la Conselleria d'Economia, Hisenda i Ocupació de la província corresponent, les quals faran entrega al beneficiari de la carta de pagament acreditativa del dipòsit, que haurà de ser presentada per este en la corresponent direcció territorial de la Conselleria de Benestar Social.
Vint-i-u. Competència per a la subscripció i prerrogatives
1. Es delega la facultat de subscripció d'estos concerts, i també la de subscripció de les corresponents addendes de renovació, modificació i cessió d'estos, en la persona titular de la Direcció General de Família.
2. Igualment, li correspondrà la prerrogativa d'interpretar els concerts, resoldre els dubtes que oferisca el seu compliment i interpretació, acordar la seua resolució i determinar els efectes d'esta.
3. Contra els esmentats actes podran interposar-se els recursos admissibles en dret.
Vint-i-dos. Obligacions de les parts
1. Constituïxen obligacions de la Generalitat les següents:
a) Abonar a l'entitat titular del centre concertat, en els terminis previstos, l'import del concert fixat en este per a les places ocupades.
b) Abonar a l'entitat titular del centre concertat l'import del concert corresponent a les places concertades no ocupades en els termes establits en les presents bases. Si bé, en el cas que l'absència d'ocupació d'una plaça siga imputable al centre, el titular d'este no tindrà dret a percebre cap quantia per la dita plaça.
c) Comunicar al titular del centre concertat, amb la suficient antelació, qualsevol circumstància que afecte el concert subscrit.
d) En les places de centres de dia, no serà necessari que procedisca la Direcció Territorial de Benestar Social a resoldre les altes i baixes dels usuaris del centre, sense perjudici de poder derivar, a proposta de la Comissió Tècnica de Mesures de Protecció Jurídica del Menor, a aquells menors, amb mesura protectora o sense, que necessiten d'este recurs. En estos casos l'entitat titular del centre de dia, en el moment que existisca disponibilitat de places, haurà d'assignar plaça al menor.
2. Com a part firmant dels concerts i com a destinatari de fons públics, són obligacions dels titulars dels centres concertats les establides en l'article 11 del Reglament que regula les normes a què han de sotmetre's els concerts a realitzar per l'administració de la Generalitat Valenciana amb els centres d'iniciativa social de titularitat privada, aprovat pel Decret 51/1999, de 30 de març, del Govern Valencià. I en concret les següents:
a) Integrar i coordinar les actuacions del centre amb l'equip municipal de servicis socials del municipi en què estiga ubicat este, atenent els requeriments d'este equip respecte a la cobertura de les places i atencions que es deriven.
b) Acreditar durant l'execució del concert la realització de l'activitat en què es va fonamentar la seua formalització, i també el compliment dels requisits i condicions que el van determinar, comunicant, així mateix, l'evolució de cada cas amb la periodicitat que es determine, i qualsevol incidència succeïda durant l'atenció del menor en el centre.
c) Obrir els centres d'atenció diürna de dilluns a divendres, de gener a juny i de setembre a desembre.
Els mesos de juliol i agost podran romandre un mes amb activitat i un altre sense activitat; el mes d'activitat podrà organitzar-se per sessions de dilluns a divendres en les dependències habituals del centre de dia, bé organitzant campaments per un període de temps equivalent, sempre que el personal participe en estes activitats, o bé de forma mixta.
Durant el període no lectiu de Nadal i Pasqua, els centres de dia oferiran un mínim de huit jornades d'activitat, distribuïdes entre ambdós períodes o concentrades en un només d'estos.
d) Oferir la major atenció possible, tant en qualitat com en durada, amb les ràtios de personal concertades.
e) Acreditar, amb caràcter previ a la subscripció del concert i al començament de cada exercici en què tinga vigència este, el compliment de les obligacions tributàries i amb la Seguretat Social, excepte quan existisca alguna exempció a l'esmentada obligació.
f) Disposar dels mitjans humans i materials que s'establisquen com a indispensables per la Generalitat per al període de vigència del concert.
g) Complir les ordres i instruccions que dicten els òrgans de la Conselleria de Benestar Social per a garantir l'adequada prestació del servici públic. En especial han d'observar el que disposa l'Ordre de 17 de gener de 2008, de la Conselleria de Benestar Social, per la qual es regula l'organització i funcionament dels centres de protecció i l'acolliment residencial i d'estada de dies de menors a la Comunitat Valenciana.
h) Sotmetre's a la funció inspectora dels òrgans competents de la Generalitat.
i) Facilitar a la Conselleria de Benestar Social tota la informació econòmica, fiscal, laboral, tècnica i de qualsevol altra índole que li siga sol·licitada i que resulte necessària per a l'execució del concert.
j) Assumir les actuacions de control financer que corresponguen a la Intervenció General de la Generalitat.
k) Informar a la Conselleria de Benestar Social de la subvenció o subvencions concedides per altres organismes, públics o privats, l'objecte de la qual siga el finançament dels costos de manteniment del centre concertat.
l) No alterar la finalitat dels fons rebuts, i també complir amb les obligacions que establix la legislació vigent per als perceptors de fons públics.
m) Justificar convenientment les despeses i ingressos en la forma i terminis establits en estes bases.
n) Justificar o subscriure, després de la formalització del concert, una pòlissa d'assegurances que cobrisca la responsabilitat civil resultant de les accions dels treballadors i usuaris del centre, i també les contingències derivades per invalidesa i defunció en cas d'accident dels esmentats usuaris, tot això en l'àmbit de la gestió del servici objecte del concert.
o) Fer constar en la seua documentació i en la seua publicitat la condició de centre concertat amb la Generalitat.
TÍTOL III
Execució dels concerts
Vint-i-tres. Sistema de pagaments dels concerts
El pagament dels concerts de places s'efectuarà d'acord amb el règim excepcional que es preveja en les lleis anuals de pressupostos de la Generalitat per al pagament dels servicis socials especialitzats o, en absència d'este, basant-se en el règim general previst en la normativa d'Hisenda Pública de la Generalitat valenciana.
Vint-i-quatre. Justificació
1. Els terminis de justificació estaran en funció de la forma de pagament establida d'acord amb el règim excepcional que es preveja en les lleis anuals de pressupostos de la Generalitat per al pagament dels servicis socials especialitzats o, en absència d'este, basant-se en el règim general previst en la normativa d'Hisenda Pública de la Generalitat Valenciana. No obstant això, no podran presentar-se justificacions de despesa efectuada respecte a cada exercici després del 31 de gener de l'exercici següent.
2. Respecte al sistema de justificació, les entitats firmants dels concerts estaran obligades a presentar en el moment de la justificació, davant la corresponent direcció territorial de Benestar Social on estiga ubicat el centre, la documentació següent:
a) Relació de beneficiaris atesos, amb indicació de les dates d'alta i baixa, si n'hi ha, o qualsevol altra incidència succeïda en el servici prestat als usuaris, subscrita pel titular del centre concertat o persona que actue en representació d'este, la qual, una vegada comprovada i aprovada per l'administració, determinarà l'import efectiu de la subvenció a percebre. L'esmentada relació haurà de ser mensual.
b) Nòmina del personal que presta els seus servicis en el centre, acompanyada dels respectius rebuts de salaris referits al període objecte de justificació degudament subscrits pels treballadors.
c) Contractes de prestació de servicis dels professionals o entitats que presten servicis en el centre. A este efecte, hauran d'aportar-se les corresponents factures emeses pels esmentats professionals o entitats.
d) Documents acreditatius de liquidació de les assegurances socials dels treballadors davant l'administració de la Seguretat Social, referits al període objecte de justificació, en els quals figure el certificat bancari d'haver-hi sigut pagats o carregats en compte.
e) Rebut del pagament de l'assegurança de responsabilitat civil i d'accidents dels usuaris del centre.
Vint-i-cinc. Minoració de l'import del concert i exigència de reintegraments d'imports indegudament percebuts
1. Es delega en els titulars de les direccions territorials de la Conselleria de Benestar Social la resolució dels expedients de minoració de les ajudes concedides i, si és el cas, del reintegrament de les quantitats percebudes en els supòsits previstos en l'article 37 de la Llei 38/2003, de 17 de novembre, General de Subvencions.
2. El procediment s'iniciarà d'ofici, per ordre superior, a petició reservada d'altres òrgans, o per formulació de denúncia. En la tramitació del procediment es garantirà, en tot cas, el dret de l'interessat a l'audiència.
3. La minoració es realitzarà en el mes de febrer de cada exercici, respecte a les places no ocupades de l'exercici anterior.
4. El termini màxim per a resoldre serà de sis mesos des del moment que s'incoe l'expedient de minoració o reintegrament.
5. Les quantitats que s'hagen de reintegrar tindran la consideració de crèdits de naturalesa pública, als efectes del procediment aplicable per a la cobrança.
TÍTOL IV
Modificació de concerts
Vint-i-sis. Modificacions
1. El titular de la Conselleria de Benestar Social podrà en qualsevol moment, per iniciativa pròpia o a instància del titular del centre concertat, procedir a autoritzar variacions en les característiques del concert, bé per alteració del nombre i/o tipologia de les places concertades o per altres circumstàncies sobrevingudes o imprevistes, sempre que hi haja raons d'interés públic degudament acreditades en l'expedient que ho aconsellen.
2. Les variacions realitzades unilateralment per l'administració exigiran abans de la seua aprovació la prèvia audiència amb l'interessat. Una vegada adoptades, hauran de ser objecte de comunicació fefaent al titular del centre, i no seran efectives fins transcorreguts tres mesos des de la notificació a l'interessat, llevat que este accepte executar-les amb anterioritat a la finalització de l'esmentat termini.
3. Quan les modificacions afecten el règim financer del concert, l'administració haurà de compensar el titular del centre de manera que es mantinga l'equilibri dels supòsits econòmics que van ser considerats com a bàsics en l'adjudicació del concert.
4. En el cas que els acords que dicte l'administració respecte al desenvolupament del servici concertat no tinguen transcendència econòmica, el titular del centre concertat no tindrà dret a indemnització per raó d'estos.
5. S'entendran desestimades les modificacions proposades pels titulars dels centres concertats que no foren contestades per l'administració dins d'un termini de tres mesos, comptat des de la data de registre d'entrada en qualsevol dependència de l'òrgan competent per a resoldre.
6. Una vegada aprovada la modificació, i sempre que això no coincidisca en el temps amb la renovació del concert, serà subscrita una addenda al concert on s'arrepleguen les modificacions produïdes. L'esmentada addenda no podrà comportar alteració en el termini de vigència del concert.
7. Les modificacions que impliquen un augment de la despesa inicialment prevista per part de la Generalitat estaran condicionades a l'existència de crèdit adequat i suficient en els pressupostos vigents en l'exercici en què la dita modificació es produïsca. Tal cobertura pressupostària estarà referida a l'exercici complet, amb independència de la data en què es formalitze la modificació.
Vint-i-set. Cessió dels concerts
1. La persona titular de la Conselleria de Benestar Social podrà autoritzar la cessió del concert subscrit en el supòsit de canvi de titularitat del centre concertat, sempre que concórreguen els requisits següents:
a) Que les qualitats tècniques o personals de l'anterior titular no hagen sigut determinants per a l'aprovació del concert.
b) Que el nou titular reunisca les condicions exigides en estes bases per a la subscripció de concerts.
c) Que el concert s'haja executat, almenys, en una cinquena part del temps de durada previst.
2. La formalització de la cessió es realitzarà en escriptura pública, amb l'autorització prèvia expressa de la persona titular de la Conselleria de Benestar Social. En l'acord de cessió, el nou titular del centre se subrogarà en tots els drets i obligacions derivats del concert subscrit al seu dia amb l'anterior titular.
TÍTOL V
Incompliment i extinció dels concerts
Vint-i-huit. Incompliment i extinció
Pel qual fa a l'incompliment i extinció dels concerts, caldrà ajustar-se al que disposen els títols VII i VIII del Decret 51/1999, de 30 de març, del Govern Valencià, pel qual s'aprova el reglament que regula les normes a què han de sotmetre's els concerts que ha de realitzar l'administració de la Generalitat Valenciana amb els centres d'iniciativa social de titularitat privada.
TÍTOL VI
Concert amb centres fora de la Comunitat Valenciana
Vint-i-nou. Centres ubicats fora de la Comunitat Valenciana
En el supòsit de centres ubicats fora de l'àmbit territorial de la Comunitat Valenciana, tots els actes que impliquen estos concerts seran formalitzats i verificats per la Direcció General de Família.